Helt til grin.

Forløb:
D. 9/12-2015
Jeg bestiller en vare fra et firma i USA.
D. 13/12-2015 
Varen når til Danmark og havner i hænderne på toldvæsnet og herefter er det ned ad bakke.
D.23/12-2015
Da intet er modtaget og ingen besked givet fra toldvæsnet/postdanmark må jeg selv tage kontakt til dem og der bliver oprettet en sag for, at opklare hvordan det står til med pakken.
D. 4/1-2016
Jeg modtager en mail fra post/tolden hvor der er en told opkrævning som de hævder skulle være sendt til mig d.16/12-2015 dog uden nogen former for belæg for denne påstand og det er da heller ikke modtaget. De skriver, at jeg ikke længere kan betale denne elektronisk da linket er udløbet og jeg i stedet skal finde et posthus for, at betale den.
D. 4/1-2016 (senere samme dag)
Jeg skriver følgende:
Hej …, det er korrekt, jeg har aldrig fået vedhæftede. Er det ikke muligt, at lave en overførsel eller betale andre steder end på posthuset? Det nærmeste posthus ligger langt væk. Har i ikke mulighed for, at oprette et nyt link, når nu det er jer der ikke har fået sendt mig dokumentet?
På forhånd tak.

D.4/1-2016 (endnu senere samme dag)
Får jeg følgende svar:
Hej
Der er desværre ikke andre muligheder end postbutik/posthus. 

D.4/1-2016 (endnu, endnu senere samme dag)
Skriver jeg følgende tilbage:
Det er godt nok ikke særligt tilfredsstillende, men så må jeg gøre det. Jeg se på regningen at man har 14 dage til at betale den fra den dato der er på den altså d.16/12 eftersom i ikke har leveret den (opkrævningen) før nu, går jeg ud fra, at de 14 dage er gældende fra nu af, så jeg ikke risikere at når jeg har betalt tolden, så har i sendt pakken retur til USA? 

D.6/1-2016
Da jeg intet svar har fået retur, tager jeg om eftermiddagen d.5/1-2016 på et posthus og betaler opkrævningen. Jeg sender så følgende til post/told om morgenen dagen efter:
Hej …, hermed vedhæftet kvittering for indbetaling. Vil du i bekræfte, at dette afklare sagen og min pakke sendes videre til mig hurtigst muligt?
På forhånd tak.
Jeg får ikke noget svar, men ringer ind og kommer igennem til den pågældende medarbejder. Hun bekræfter at kvitteringen er modtaget og pakken kommer af sted.

D./1-2016 (senere på dagen)
Jeg får så senere på dagen en mail om, at min vare nu er sendt retur til afsender, altså USA. Netop den problematik jeg påpegede i min mail for to dage siden. Ikke nok med det, den er oven i købet sendt retur allerede d.3/1-2016 så vidt jeg kan se på tracking nummeret, det vil altså sige dagen før de sender opkrævningen (”igen”) og beder mig om, at indbetale den. De har altså til trods for, at der er oprettet en sag på pakken blot kørt den ud på båndet og sendt den retur samtidig med, at de har bedt mig om hoppe og springe og spildt min tid.
Jeg står nu uden vare, har betalt for told og skal nu til at bruge tid og penge på at finde ud af hvordan jeg skal få fat i min vare, da jeg stadig afventer at høre fra dem i post/tolden.
Mere amatøragtigt foretagende har jeg simpelthen aldrig set.
For at opsummere, postdanmark=helt til grin. Motto, vi klokker i det og så må du i øvrigt selv finde ud af hvordan du vil løse det.

Update per 30/11. Endnu en dårlig oplevelse men man kan åbenbart ikke lave mere end en anmeldelse hvilket jo er helt urimeligt trustpilot, da én anmeldelse reflektere én købsoplevelse. Anyway postnord som det nu hedder skulle levere en pakke til men den er en dag forsinket da fjolserne har fejlsorteret den, det må være nogle skarpe medarbejdere de derinde. Som sædvanlig meget utilfredsstillende.